**ՏԵՂԵԿԱՆՔ-ՀԻՄՆԱՎՈՐՈՒՄ

«ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՈՒՄ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ»**  **ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 «Մեկ անձից գնման ընթացակարգով գնում կատարելու թույլտվություն տալու մասին» համայնքի ավագանու որոշման նախագծի ընդունումը պայմանավորված է այն հանգամանքով, որ Բյուրեղավան համայնքի Բյուրեղավան քաղաքի կոյուղու կենտրոնական կոլեկտորի կառուցման համար նախագծանախահաշվային փաստաթղթերի կազմման և փորձաքննության աշխատանքների գնումը համարվել է անհետաձգելի։

Բյուրեղավան համայնքի կոյուղու կենտրոնական կոլեկտորը կառուցվել է 1940-50-ական թվականներին և անցնում է Արզնի ձորի եզրով: Տարիների ընթացքում նրա երկայնքով կառուցվել են առանձնատներ, ինչպես նաև տարբեր ինքնակամ շինություններ, որոնք բարդացրել ու դժվարացրել են մոտեցումը կոլեկտորին և երբեմն դարձրել անհասանելի, որն անհնար է դարձնում կոլեկտորի սպասարկումն ու վերանորոգումը:

Կոյուղագիծը պարբերաբար խցանվում է, կոյուղաջրերը լցվում են ձորը՝ առաջացնելով բնապահպանական և սանիտարահիգիենիկ լուրջ խնդիրներ: Ձորով անցնող ճանապարհին առաջացել են իջվածքներ, իսկ ձմռանը նաև մերկասառույց՝ երթևեկությունը դարձնելով վտանգավոր, ինչն էլ շրջակայքում աշխատող տնտեսվարող սուբյեկտների, առողջարանում հանգստացողների, զբոսաշրջիկների և բնակչության արդարացի դժգոհության պատճառ է հանդիսանում:
«Վեոլիա Ջուր» ընկերության և մարզպետարանի աշխատակիցների հետ համատեղ ուսումնասիրության և հարցի քննարկման արդյունքում համայնքապետարանը եկել է այն եզրահանգման, որ ավելի նպատակահարմար է և շահավետ գործող կոյուղագծին զուգահեռ Բյուրեղավան քաղաքի Կոտայքի փողոցով կառուցել նոր կոլեկտոր:

Քանի որ գնման առարկայի արժեքը գերազանցում է գնումների բազային միավորը՝ 1 մլն ՀՀ դրամը, ուստի գնման գործընթացի առանձնահատկություններով պայմանավորված՝ անհրաժեշտություն է առաջացել ընդունել համայնքի ավագանու որոշում՝ մեկ անձից գնման ընթացակարգով գնման գործընթաց կազմակերպելու համար:

Նախատեսված աշխատանքների գնումն իրականացվելու է Բյուրեղավան համայնքի
2022 թվականի բյուջեով նախատեսված միջոցների շրջանակներում ։

**ՏԵՂԵԿԱՆՔ**

**«ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՈՒՄ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ»** **ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Մեկ անձից գնման ընթացակարգով գնում կատարելու թույլտվություն տալու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

ՀԱՄԱՅՆՔԻ ՂԵԿԱՎԱՐ՝ Հ․ԲԱԼԱՍՅԱՆ

